Paide Vallimäe mündileid

Paide Vallimäe mündileid on 1989. aastal Paide ordulinnuse varemeist avastatud mündileid.

Paide Vallimäe mündileid leiti konserveerimistööde käigus ruumist IV, mis oli linnuse Läänevärava üks osa. Leid koosnes keskaegsetest müntidest, mis olid pandud riidekotikesse ning peidetud käimlasse. Tõenäoliselt peideti need Liivi sõja ajal.

Aardes oli 678 münti, mis olid vermitud aastail 1515–1568.

1990. aastal pandi puhastatud ja määratletud mündid vaatamiseks välja Järvamaa muuseumis.

1997. aastal varastati Paide Vallitornis eksponeeritud leiust 651 münti, millega muuseumile tekitatud kahjuks hindas Eesti ajaloomuuseumi mündikogu hoidja Ivar Leimus u. 100 000 krooni.  Varastatud mündid väidetavalt Pärnu turul 10 000 krooni eest maha müünud varas mõisteti vangi.

Muuseumil on leiust alles 26 münti.

Mündileiu sisu
Loendis on toodud müntide vermise koht ja väljaandja:

Vermimise kohtVäljalaskja nimi Tallinn  Liivi ordu maameister Wolter von Plettenberg Tallinn  Liivi ordu maameister Hermann von Brüggenei Tallinn  Liivi ordu maameister Johann von der Recke Tallinn  Liivi ordu maameister Heinrich von Galen  Tallinn  Liivi ordu maameister Wilhelm von Fürstenberg Tallinn  Liivi ordu maameister Gotthard Kettler Tallinn  Rootsi kuningas Erik XIV Tartu  Tartu piiskop  Dietrich V Hake Tartu   Tartu piiskop Johannes VI Bey Tartu  Tartu piiskop Jodokus von der Recke Tartu  Tartu piiskop Hermann II Wesel Haapsalu  hertsog Magnus Kuressaare  hertsog Magnus Võnnu  Liivi ordu maameister Wolter von Plettenberg Riia  Liivi ordu maameister Wolter von Plettenberg Riia  Liivi ordu maameister Hermann von Brüggenei Riia  Liivi ordu maameister Johann von der Recke Riia  Liivi ordu maameister Heinrich von Galen Riia  Riia peapiiskop Michael Hildebrand Riia  Riia peapiiskop Thomas Schöning Riia  Riia peapiiskop Wilhelm von Brandenburg Rootsi  riigieestseisja Svante Nilsson Rootsi  Rootsi kuningas Erik XIV

Viited

Kategooria:Eesti arheoloogia
Kategooria:Numismaatika
Kategooria:Paide ajalugu
Kategooria:1989. aasta Eestis
Kategooria:Eesti keskaeg